phoneee/thai-legal-corpus huggingface dataset:
ประกาศคณะกรรมการกํากับหลักทรัพย์และตลาดหลักทรัพย์ที่ กธ/น. 2/2564เรื่อง การอนุญาตการประกอบธุรกิจสัญญาซื้อขายล่วงหน้า (ฉบับที่ 6)---------------------------------------------------- อาศัยอํานาจตามความในมาตรา 9(1) และมาตรา 16 วรรคสาม แห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ให้เพิ่มความต่อไปนี้เป็น (17) ของข้อ 3 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ข. 14/2551 เรื่อง การอนุญาตการประกอบธุรกิจสัญญาซื้อขายล่วงหน้า ลงวันที่ 5 พฤศจิกายน พ.ศ. 2551"(17) "ใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล" หมายความว่า ใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคลตามกฎหมายว่าด้วยหลักทรัพย์และตลาดหลักทรัพย์"ข้อ ๒ ให้ยกเลิกความในข้อ 8 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ข. 14/2551 เรื่อง การอนุญาตการประกอบธุรกิจสัญญาซื้อขายล่วงหน้า ลงวันที่ 5 พฤศจิกายน พ.ศ. 2551 และให้ใช้ความต่อไปนี้แทน "ข้อ 8 ผู้ขอรับใบอนุญาตประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้าต้องเป็น(1) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์แบบ ค หรือผู้อยู่ระหว่างการขอรับใบอนุญาตดังกล่าว หรือ(2) บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล หรือผู้อยู่ระหว่างการขอรับใบอนุญาตดังกล่าว"ข้อ ๓ ให้ยกเลิกความในวรรคสองของข้อ 12 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ข. 14/2551 เรื่อง การอนุญาตการประกอบธุรกิจสัญญาซื้อขายล่วงหน้า ลงวันที่ 5 พฤศจิกายน พ.ศ. 2551 และให้ใช้ความต่อไปนี้แทน "ในกรณีที่คณะกรรมการ ก.ล.ต. พิจารณาออกใบอนุญาตประกอบธุรกิจสัญญาซื้อขายล่วงหน้าแบบ ส-2 หรือใบอนุญาตประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้าหรือการเป็นผู้จัดการเงินทุนสัญญาซื้อขายล่วงหน้า ให้แก่ผู้ขอรับใบอนุญาตซึ่งมิได้เป็นผู้ได้รับใบอนุญาตประกอบธุรกิจหลักทรัพย์แบบ ข ใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน ใบอนุญาตประกอบธุรกิจหลักทรัพย์แบบ ค หรือใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล อยู่ก่อน แล้วแต่กรณี ให้ใบอนุญาตประกอบธุรกิจสัญญาซื้อขายล่วงหน้าดังกล่าวมีผลใช้บังคับต่อเมื่อใบอนุญาตประกอบธุรกิจหลักทรัพย์นั้นมีผลใช้บังคับแล้ว"ข้อ ๔ ให้ยกเลิกความใน (6) ของวรรคหนึ่ง ในข้อ 13 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ/น/ข. 14/2551 เรื่อง การอนุญาตการประกอบธุรกิจสัญญาซื้อขายล่วงหน้า ลงวันที่ 5 พฤศจิกายน พ.ศ. 2551 และให้ใช้ความต่อไปนี้แทน"(6) ผู้ได้รับใบอนุญาตประกอบธุรกิจสัญญาซื้อขายล่วงหน้าแบบ ส-2 หรือใบอนุญาตประกอบธุรกิจสัญญาซื้อขายล่วงหน้าประเภทการเป็นที่ปรึกษาสัญญาซื้อขายล่วงหน้าหรือการเป็นผู้จัดการเงินทุนสัญญาซื้อขายล่วงหน้า ต้องเป็นบริษัทหลักทรัพย์ที่ได้รับใบอนุญาตประกอบธุรกิจหลักทรัพย์แบบ ข ใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน ใบอนุญาตประกอบธุรกิจหลักทรัพย์แบบ ค หรือใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล แล้วแต่กรณี ตลอดเวลาที่ประกอบธุรกิจสัญญาซื้อขายล่วงหน้า"ข้อ ๕ ประกาศนี้ให้ใช้บังคับตั้งแต่วันที่ 3 มีนาคม พ.ศ. 2564 เป็นต้นไปผู้มีอํานาจลงนาม - ประกาศ ณ วันที่ 29 มกราคม พ.ศ. 2564 (นายพิชิต อัคราทิตย์) ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศธนาคารแห่งประเทศไทยที่ สกง. 109 /2555เรื่อง กําหนดการออกพันธบัตรธนาคารแห่งประเทศไทยประจําเดือนมกราคม พ.ศ. 2556--------------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย ประจําเดือนมกราคม พ.ศ. 2556อื่นๆ - 2. อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทยประจําเดือนมกราคม พ.ศ. 2556 ดังนี้| | | | | | | | || --- | --- | --- | --- | --- | --- | --- | --- || รุ่นที่ | อัตราดอกเบี้ยหน้าตั๋ว(ร้อยละต่อปี) | วงเงิน (ล้านบาท) | ประมูลวันที่ | วันที่ชําระเงิน | วันครบกําหนด | ประเภทอายุ | อายุ คงเหลือ || 1/28/56 | - | 25,000 | 8 ม.ค. 56 | 10 ม.ค. 56 | 7 ก.พ. 56 | 28 วัน | 28 วัน || 1/91/56 | - | 28,000 | 8 ม.ค. 56 | 10 ม.ค. 56 | 11 เม.ย. 56 | 91 วัน | 91 วัน || 1/182/56 | - | 25,000 | 8 ม.ค. 56 | 10 ม.ค. 56 | 11 ก.ค. 56 | 182 วัน | 182 วัน || 1/364/56 | - | 50,000 | 8 ม.ค. 56 | 10 ม.ค. 56 | 9 ม.ค. 57 | 364 วัน | 364 วัน || 1/3ปี/2556 | จะกําหนดและประกาศในวันที่ 8 ม.ค. 56 | 40,000 | 10 ม.ค. 56 | 14 ม.ค. 56 | 14 ม.ค. 59 | 3 ปี | 3 ปี || 2/28/56 | - | 25,000 | 15 ม.ค. 56 | 17 ม.ค. 56 | 14 ก.พ. 56 | 28 วัน | 28 วัน || 2/91/56 | - | 28,000 | 15 ม.ค. 56 | 17 ม.ค. 56 | 18 เม.ย. 56 | 91 วัน | 91 วัน || 2/182/56 | - | 25,000 | 15 ม.ค. 56 | 17 ม.ค. 56 | 18 ก.ค. 56 | 182 วัน | 182 วัน || 3/28/56 | - | 25,000 | 22 ม.ค. 56 | 24 ม.ค. 56 | 21 ก.พ. 56 | 28 วัน | 28 วัน || 3/91/56 | - | 28,000 | 22 ม.ค. 56 | 24 ม.ค. 56 | 25 เม.ย. 56 | 91 วัน | 91 วัน || 3/182/56 | - | 25,000 | 22 ม.ค. 56 | 24 ม.ค. 56 | 25 ก.ค. 56 | 182 วัน | 182 วัน | | | | | | | | | || --- | --- | --- | --- | --- | --- | --- | --- || รุ่นที่ | อัตราดอกเบี้ยหน้าตั๋ว(ร้อยละต่อปี) | วงเงิน (ล้านบาท) | ประมูลวันที่ | วันที่ชําระเงิน | วันครบกําหนด | ประเภทอายุ | อายุ คงเหลือ || 4/28/56 | - | 25,000 | 29 ม.ค. 56 | 31 ม.ค. 56 | 28 ก.พ. 56 | 28 วัน | 28 วัน || 4/91/56 | - | 28,000 | 29 ม.ค. 56 | 31 ม.ค. 56 | 2 พ.ค. 56 | 91 วัน | 91 วัน || 4/182/56 | - | 25,000 | 29 ม.ค. 56 | 31 ม.ค. 56 | 1 ส.ค. 56 | 182 วัน | 182 วัน |พันธบัตรธนาคารแห่งประเทศไทย รุ่นที่ 1/3ปี/2556 มีรายละเอียดดังนี้| | || --- | --- || อัตราดอกเบี้ยหน้าตั๋ว (Coupon Rate) | ธนาคารแห่งประเทศไทยจะกําหนดและประกาศในวันอังคารที่ 8 มกราคม 2556 || การคํานวณดอกเบี้ย | แบ่งเป็นปีละ 2 งวด งวดละเท่า ๆ กัน || วันชําระดอกเบี้ย | วันที่ 14 มกราคม และ 14 กรกฎาคม ของทุกปี || วันชําระดอกเบี้ยงวดแรก | วันที่ 14 กรกฎาคม 2556 || วันครบกําหนดไถ่ถอน | วันที่ 14 มกราคม 2559 เป็นการไถ่ถอนครั้งเดียวเต็มจํานวนที่ออกและจะไม่มีการไถ่ถอนก่อนกําหนด |อื่นๆ - 4. วันเริ่มต้นบังคับใช้ ตั้งแต่วันที่ 25 ธันวาคม 2555ผู้มีอํานาจลงนาม - ประกาศ ณ วันที่ 25 ธันวาคม 2555 (นางจันทวรรณ สุจริตกุล)ผู้ช่วยผู้ว่าการ สายตลาดการเงินผู้ว่าการแทน
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลหาดคำตำบลโพธิ์ชัย และตำบลหนองกอมเกาะอำเภอเมืองหนองคายจังหวัดหนองคายพ.ศ. ๒๕๕๔ ภูมิพลอดุลยเดชป.ร.ให้ไว้ ณวันที่ ๓๐ มิถุนายน พ.ศ. ๒๕๕๔เป็นปีที่ ๖๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนในท้องที่ตำบลหาดคำ ตำบลโพธิ์ชัย และตำบลหนองกอมเกาะ อำเภอเมืองหนองคายจังหวัดหนองคาย เพื่อสร้างทางหลวงชนบทสายเชื่อมระหว่างทางหลวงแผ่นดินหมายเลข ๒๑๒กับทางหลวงแผ่นดินหมายเลข ๒อาศัยอำนาจตามความในมาตรา ๑๘๗ของรัฐธรรมนูญแห่งราชอาณาจักรไทยกับมาตรา ๕ วรรคสาม และมาตรา ๖แห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๒ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๖๘/๑แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๘ มาตรา ๔๑ มาตรา ๔๒และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลหาดคำตำบลโพธิ์ชัย และตำบลหนองกอมเกาะ อำเภอเมืองหนองคาย จังหวัดหนองคาย พ.ศ. ๒๕๕๔มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อใช้ในการสร้างทางหลวงชนบทสายเชื่อมระหว่างทางหลวงแผ่นดินหมายเลข๒๑๒ กับทางหลวงแผ่นดินหมายเลข ๒มาตรา ๕ ให้อธิบดีกรมทางหลวงชนบทเป็นเจ้าหน้าที่เวนคืนตามพระราชกฤษฎีกานี้มาตรา ๖ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่ตำบลหาดคำ ตำบลโพธิ์ชัย และตำบลหนองกอมเกาะ อำเภอเมืองหนองคายจังหวัดหนองคาย มีส่วนแคบที่สุดสองร้อยเมตร และส่วนกว้างที่สุดห้าร้อยเมตร ทั้งนี้ภายในแนวเขตตามแผนที่ท้ายพระราชกฤษฎีกานี้มาตรา ๗ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์เวชชาชีวะนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลหาดคำตำบลโพธิ์ชัย และตำบลหนองกอมเกาะ อำเภอเมืองหนองคาย จังหวัดหนองคาย พ.ศ. ๒๕๕๔(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมีความจำเป็นต้องสร้างทางหลวงชนบทสายเชื่อมระหว่างทางหลวงแผ่นดินหมายเลข๒๑๒ กับทางหลวงแผ่นดินหมายเลข ๒ ในท้องที่ตำบลหาดคำ ตำบลโพธิ์ชัยและตำบลหนองกอมเกาะ อำเภอเมืองหนองคาย จังหวัดหนองคายเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคในการนี้ สมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้ปริยานุช/ผู้จัดทำ๑๑ กรกฎาคม๒๕๕๔ณัฐวดี/ตรวจ๑๑ กรกฎาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๕๕ ก/หน้า ๑๐/๗ กรกฎาคม ๒๕๕๔
พระราชกฤษฎีกาพระราชกฤษฎีการับวิทยาลัยพยาบาลในสังกัดสถาบันพระบรมราชชนก สำนักงานปลัดกระทรวงกระทรวงสาธารณสุขเข้าสมทบในมหาวิทยาลัยสงขลานครินทร์พ.ศ. ๒๕๔๖ ภูมิพลอดุลยเดชป.ร.ให้ไว้ ณ วันที่ ๒๒เมษายน พ.ศ. ๒๕๔๖เป็นปีที่ ๕๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยการรับวิทยาลัยพยาบาลในสังกัดสถาบันพระบรมราชชนก สำนักงานปลัดกระทรวง กระทรวงสาธารณสุขเข้าสมทบในมหาวิทยาลัยสงขลานครินทร์อาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทยและมาตรา ๑๐ วรรคสองแห่งพระราชบัญญัติมหาวิทยาลัยสงขลานครินทร์ พ.ศ. ๒๕๒๒ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีการับวิทยาลัยพยาบาลในสังกัดสถาบันพระบรมราชชนก สำนักงานปลัดกระทรวง กระทรวงสาธารณสุขเข้าสมทบในมหาวิทยาลัยสงขลานครินทร์ พ.ศ. ๒๕๔๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกพระราชกฤษฎีการับวิทยาลัยพยาบาล ในสังกัดสถาบันพระบรมราชชนกสำนักงานปลัดกระทรวง กระทรวงสาธารณสุข เข้าสมทบในมหาวิทยาลัยสงขลานครินทร์ พ.ศ. ๒๕๔๑มาตรา๔ ให้รับวิทยาลัยพยาบาลในสังกัดสถาบันพระบรมราชชนก สำนักงานปลัดกระทรวง กระทรวงสาธารณสุขเข้าสมทบในมหาวิทยาลัยสงขลานครินทร์ ดังนี้(๑) วิทยาลัยพยาบาลบรมราชชนนี ตรัง(๒) วิทยาลัยพยาบาลบรมราชชนนี นครศรีธรรมราช(๓) วิทยาลัยพยาบาลบรมราชชนนี นราธิวาส(๔) วิทยาลัยพยาบาลบรมราชชนนี ยะลา(๕) วิทยาลัยพยาบาลบรมราชชนนี สงขลา(๖) วิทยาลัยพยาบาลบรมราชชนนี สุราษฎร์ธานีมาตรา๕ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้คือ โดยที่มหาวิทยาลัยสงขลานครินทร์มีภารกิจหลักในการให้การศึกษาส่งเสริมวิชาการและวิชาชีพชั้นสูง จึงสมควรรับวิทยาลัยพยาบาล ในสังกัดสถาบันพระบรมราชชนกสำนักงานปลัดกระทรวง กระทรวงสาธารณสุข เข้าสมทบในมหาวิทยาลัยสงขลานครินทร์เพิ่มอีก๑ แห่ง รวมเป็น ๖ แห่ง เพื่อพัฒนาระบบการศึกษาด้านการพยาบาลของมหาวิทยาลัยและของประเทศให้มีความเป็นเอกภาพยิ่งขึ้นและเนื่องจากมาตรา ๑๐ วรรคสอง แห่งพระราชบัญญัติมหาวิทยาลัยสงขลานครินทร์ พ.ศ. ๒๕๒๒ กำหนดว่าการรับเข้าสมทบหรือการยกเลิกการสมทบซึ่งสถาบันการศึกษาชั้นสูงหรือสถาบันวิจัย ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้คุณากร/ผู้จัดทำ๒๐ พฤษภาคม ๒๕๕๔วิชชุตา/ผู้ตรวจ๑๔ มิถุนายน ๒๕๕๔[๑] ราชกิจจานุเบกษาเล่ม ๑๒๐/ตอนที่ ๓๖ ก/หน้า ๑/๑ พฤษภาคม ๒๕๔๖
คำพิพากษาศาลฎีกาที่ 190/2531หลักกฎหมาย: ผู้เสียหายชกจำเลยล้มลงกับพื้นแล้วยังเข้าเตะซ้ำอีกโดยปราศจากเหตุผลมาก่อน แม้จะปรับความเข้าใจกันแล้ว แต่ ป. ซึ่งออกวิ่งไล่ทำร้ายพวกของจำเลยในทันทีทั้ง ๆ ที่ไม่ทราบสาเหตุแน่ชัดได้กลับมาจะเข้าทำร้ายจำเลยอีก จนผู้เสียหายต้องเข้าห้ามไว้ถึงขนาดต้องยื้อยุดฉุดกันไป ป. ก็ยังแสดงท่าทีจะเข้าทำร้ายจำเลยอีก พฤติการณ์เช่นนี้ถือได้ว่าเป็นภยันตรายที่ใกล้จะถึง แต่เนื่องด้วยไม่ปรากฏว่า ป. มีอาวุธอะไรเพียงแต่จะเข้าทำร้ายเท่านั้น การที่จำเลยยิง ป. แต่กระสุนพลาดไปถูกผู้เสียหาย จึงเป็นการป้องกันตัวเกินสมควรแก่เหตุ. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 190/2531พนักงานอัยการ จังหวัด แพร่โจทก์นาย ดำเนิน ศ รี สง่าจำเลย ป.อ. ม. 60, ม. 68, ม. 69, ม. 80, ม. 288ผู้เสียหายชกจำเลยล้มลงกับพื้นแล้วยังเข้าเตะซ้ำอีกโดยปราศจากเหตุผลมาก่อน แม้จะปรับความเข้าใจกันแล้ว แต่ ป. ซึ่งออกวิ่งไล่ทำร้ายพวกของจำเลยในทันทีทั้ง ๆ ที่ไม่ทราบสาเหตุแน่ชัดได้กลับมาจะเข้าทำร้ายจำเลยอีก จนผู้เสียหายต้องเข้าห้ามไว้ถึงขนาดต้องยื้อยุดฉุดกันไป ป. ก็ยังแสดงท่าทีจะเข้าทำร้ายจำเลยอีก พฤติการณ์เช่นนี้ถือได้ว่าเป็นภยันตรายที่ใกล้จะถึง แต่เนื่องด้วยไม่ปรากฏว่า ป. มีอาวุธอะไรเพียงแต่จะเข้าทำร้ายเท่านั้น การที่จำเลยยิง ป. แต่กระสุนพลาดไปถูกผู้เสียหาย จึงเป็นการป้องกันตัวเกินสมควรแก่เหตุ.(ส่อง สุขะปุณณพันธ์-สวัสดิ์ รอดเจริญ-เดชา สุวรรณโณ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 190/2531พนักงานอัยการ จังหวัด แพร่โจทก์นาย ดำเนิน ศ รี สง่าจำเลย ป.อ. ม. 60, ม. 68, ม. 69, ม. 80, ม. 288ผู้เสียหายชกจำเลยล้มลงกับพื้นแล้วยังเข้าเตะซ้ำอีกโดยปราศจากเหตุผลมาก่อน แม้จะปรับความเข้าใจกันแล้ว แต่ ป. ซึ่งออกวิ่งไล่ทำร้ายพวกของจำเลยในทันทีทั้ง ๆ ที่ไม่ทราบสาเหตุแน่ชัดได้กลับมาจะเข้าทำร้ายจำเลยอีก จนผู้เสียหายต้องเข้าห้ามไว้ถึงขนาดต้องยื้อยุดฉุดกันไป ป. ก็ยังแสดงท่าทีจะเข้าทำร้ายจำเลยอีก พฤติการณ์เช่นนี้ถือได้ว่าเป็นภยันตรายที่ใกล้จะถึง แต่เนื่องด้วยไม่ปรากฏว่า ป. มีอาวุธอะไรเพียงแต่จะเข้าทำร้ายเท่านั้น การที่จำเลยยิง ป. แต่กระสุนพลาดไปถูกผู้เสียหาย จึงเป็นการป้องกันตัวเกินสมควรแก่เหตุ.(ส่อง สุขะปุณณพันธ์-สวัสดิ์ รอดเจริญ-เดชา สุวรรณโณ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงกฎกระทรวงกำหนดการลดหย่อนค่าชลประทานสำหรับผู้ใช้น้ำจากทางน้ำชลประทานเพื่อกิจการพัฒนาโรงไฟฟ้าพลังน้ำขนาดเล็กพ.ศ. ๒๕๕๒[๑] อาศัยอำนาจตามความในมาตรา๘ (๕) แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา๔๒ แห่งพระราชบัญญัติการชลประทานหลวง พุทธศักราช ๒๔๘๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ให้ลดหย่อนค่าชลประทานสำหรับผู้ใช้น้ำจากทางน้ำชลประทานเพื่อกิจการพัฒนาโรงไฟฟ้าพลังน้ำขนาดเล็กท้ายเขื่อนหรือฝายชลประทานโดยให้กรมชลประทานเรียกเก็บค่าชลประทานในอัตรา ดังต่อไปนี้(๑)ประเภทเขื่อนหรือฝายเก็บกักน้ำ ลูกบาศก์เมตรละ ๐.๐๒๔๖ บาท(๒)ประเภทเขื่อนหรือฝายทดน้ำ ลูกบาศก์เมตรละ ๐.๐๐๖๔ บาทให้ไว้ ณ วันที่ ๑มิถุนายน พ.ศ. ๒๕๕๒ธีระ วงศ์สมุทรรัฐมนตรีว่าการกระทรวงเกษตรและสหกรณ์หมายเหตุ :-เหตุผลในการประกาศใช้กฎกระทรวงฉบับนี้ คือโดยที่การใช้น้ำจากทางน้ำชลประทานที่อยู่ในหรือนอกเขตชลประทานเพื่อกิจการพัฒนาโรงไฟฟ้าพลังน้ำขนาดเล็กท้ายเขื่อนหรือฝายชลประทานในประเภทเขื่อนหรือฝายเก็บกักน้ำและประเภทเขื่อนหรือฝายทดน้ำ เป็นการใช้น้ำที่ไม่เกิดการสูญเสียไปและสามารถหมุนเวียนกลับมาใช้ในภาคเกษตรกรรมอุตสาหกรรม หรือกิจการอื่น ๆ ได้อีกสมควรลดหย่อนค่าชลประทานให้แก่ผู้ใช้น้ำจากทางน้ำชลประทานในกิจการดังกล่าวเพื่อให้เกิดความเหมาะสมและสอดคล้องกับลักษณะและปริมาณการใช้น้ำจากทางน้ำชลประทานอย่างแท้จริงจึงจำเป็นต้องออกกฎกระทรวงนี้ปริยานุช/ผู้จัดทำ๑๖ มิถุนายน ๒๕๕๒วิมล/ปรับปรุง๑๖ ตุลาคม ๒๕๕๗[๑]ราชกิจจานุเบกษา เล่ม ๑๒๖/ตอนที่ ๓๙ ก/หน้า ๑๐/๑๕ มิถุนายน ๒๕๕๒
พระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข๔๐๕๗ สายตากใบ - บูเก๊ะตา (เขตแดน)ตอนทางเลี่ยงเมืองแว้งพ.ศ. ๒๕๕๘ ภูมิพลอดุลยเดชป.ร.ให้ไว้ ณ วันที่๒๐ พฤศจิกายน พ.ศ. ๒๕๕๘เป็นปีที่ ๗๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๔๐๕๗ สายตากใบ - บูเก๊ะตา (เขตแดน)ตอนทางเลี่ยงเมืองแว้ง ในท้องที่อำเภอแว้ง จังหวัดนราธิวาสอาศัยอำนาจตามความในมาตรา ๒๒ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช๒๕๕๗ กับมาตรา ๕ วรรคสาม และมาตรา ๖ แห่งพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ ประกอบกับมาตรา ๖๘/๑ แห่งพระราชบัญญัติทางหลวง พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติทางหลวง (ฉบับที่ ๒) พ.ศ. ๒๕๔๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๔๐๕๗ สายตากใบ - บูเก๊ะตา (เขตแดน) ตอนทางเลี่ยงเมืองแว้งพ.ศ. ๒๕๕๘มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ พระราชกฤษฎีกานี้ให้ใช้บังคับได้มีกำหนดสี่ปีมาตรา๔ ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อใช้ในการสร้างทางหลวงแผ่นดินหมายเลข๔๐๕๗ สายตากใบ - บูเก๊ะตา (เขตแดน) ตอนทางเลี่ยงเมืองแว้งมาตรา๕ ให้อธิบดีกรมทางหลวงเป็นเจ้าหน้าที่เวนคืนตามพระราชกฤษฎีกานี้มาตรา๖ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่อำเภอแว้ง จังหวัดนราธิวาส มีส่วนแคบที่สุดสองร้อยเมตรและส่วนกว้างที่สุดสี่ร้อยเมตร ทั้งนี้ภายในแนวเขตตามแผนที่ท้ายพระราชกฤษฎีกานี้มาตรา๗ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการพลเอกประยุทธ์ จันทร์โอชานายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างทางหลวงแผ่นดินหมายเลข ๔๐๕๗ สายตากใบ- บูเก๊ะตา (เขตแดน) ตอนทางเลี่ยงเมืองแว้ง พ.ศ. ๒๕๕๘(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากมีความจำเป็นต้องสร้างทางหลวงแผ่นดินหมายเลข ๔๐๕๗ สายตากใบ - บูเก๊ะตา(เขตแดน) ตอนทางเลี่ยงเมืองแว้ง ในท้องที่อำเภอแว้ง จังหวัดนราธิวาสเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคสมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน จึงจำเป็นต้องตราพระราชกฤษฎีกานี้ปริยานุช,วริญา/จัดทำ๘ธันวาคม ๒๕๕๘วิชพงษ์/ตรวจ๑๘ธันวาคม ๒๕๕๘อุไลพร/สลิลลา/ปรับปรุง๒๑ มิถุนายน๒๕๖๒อนุกูล/ตรวจ๔ ธันวาคม ๒๕๖๒[๑] ราชกิจจานุเบกษาเล่ม ๑๓๒/ตอนที่ ๑๑๓ ก/หน้า ๔/๒๖ พฤศจิกายน ๒๕๕๘
คำพิพากษาศาลฎีกาที่ 855/2482หลักกฎหมาย: จำเลยทำผิดตามกฎหมายอาญา ม.300,276 และ +70 รวม 3 กะทง ศาลชั้นต้นพิพากษาให้จำคุกจำเลยรวม 3 กะทงมีกำหนด + ปี ศาลอุทธรณ์พิพากษา+ตาม จำเลยฎีกาในกะทงชิงทรัพย์ตาม ม.300 กะทงเดียว ศาลฎีการับวินิจฉัยในข้อเท็จจริงให้ศาลชั้นต้นพิพากษาว่าจำเลยมีความผิดตามกฎหมายอาญา ม.๓๐๐,๒๗๖ และ ๒๗๐ รวม ๓ กะทง ให้จำคุกจำเลยรวม ๓ กะทงมีกำหนด ๖ ปี ศาลอุทธรณ์พิพากษายืนตามศาลชั้นต้น จำเลยฎีกาขึ้นมาฉะเพาะกะทงความผิดฐานชิงทรัพย์กะทงเดียว ศาลฎีการับวินิจฉัยในข้อเท็จจริง ผลที่สุดคงพิพากษายืนตามศาลล่าง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 855/2482อัยยการนครสวรรค์โจทก์นายเสริม จันทรฉวีจำเลยจำเลยทำผิดตามกฎหมายอาญา ม.300,276 และ +70 รวม 3 กะทง ศาลชั้นต้นพิพากษาให้จำคุกจำเลยรวม 3 กะทงมีกำหนด + ปี ศาลอุทธรณ์พิพากษา+ตาม จำเลยฎีกาในกะทงชิงทรัพย์ตาม ม.300 กะทงเดียว ศาลฎีการับวินิจฉัยในข้อเท็จจริงให้ศาลชั้นต้นพิพากษาว่าจำเลยมีความผิดตามกฎหมายอาญา ม.๓๐๐,๒๗๖ และ ๒๗๐ รวม ๓ กะทง ให้จำคุกจำเลยรวม ๓ กะทงมีกำหนด ๖ ปี ศาลอุทธรณ์พิพากษายืนตามศาลชั้นต้น จำเลยฎีกาขึ้นมาฉะเพาะกะทงความผิดฐานชิงทรัพย์กะทงเดียว ศาลฎีการับวินิจฉัยในข้อเท็จจริง ผลที่สุดคงพิพากษายืนตามศาลล่าง(อิศร-อรรถกฤต ช.เพ็ญชาติ-สุทธิ)ศาลชั้นต้น - นายฮวด ไวทยีศาลอุทธรณ์ - พระวรวุฒิวินิจฉัยแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ศาลชั้นต้นพิพากษาว่าจำเลยมีความผิดตามกฎหมายอาญา ม.๓๐๐,๒๗๖ และ ๒๗๐ รวม ๓ กะทง ให้จำคุกจำเลยรวม ๓ กะทงมีกำหนด ๖ ปี ศาลอุทธรณ์พิพากษายืนตามศาลชั้นต้น จำเลยฎีกาขึ้นมาฉะเพาะกะทงความผิดฐานชิงทรัพย์กะทงเดียว ศาลฎีการับวินิจฉัยในข้อเท็จจริง ผลที่สุดคงพิพากษายืนตามศาลล่าง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 855/2482อัยยการนครสวรรค์โจทก์นายเสริม จันทรฉวีจำเลยจำเลยทำผิดตามกฎหมายอาญา ม.300,276 และ +70 รวม 3 กะทง ศาลชั้นต้นพิพากษาให้จำคุกจำเลยรวม 3 กะทงมีกำหนด + ปี ศาลอุทธรณ์พิพากษา+ตาม จำเลยฎีกาในกะทงชิงทรัพย์ตาม ม.300 กะทงเดียว ศาลฎีการับวินิจฉัยในข้อเท็จจริงให้ศาลชั้นต้นพิพากษาว่าจำเลยมีความผิดตามกฎหมายอาญา ม.๓๐๐,๒๗๖ และ ๒๗๐ รวม ๓ กะทง ให้จำคุกจำเลยรวม ๓ กะทงมีกำหนด ๖ ปี ศาลอุทธรณ์พิพากษายืนตามศาลชั้นต้น จำเลยฎีกาขึ้นมาฉะเพาะกะทงความผิดฐานชิงทรัพย์กะทงเดียว ศาลฎีการับวินิจฉัยในข้อเท็จจริง ผลที่สุดคงพิพากษายืนตามศาลล่าง(อิศร-อรรถกฤต ช.เพ็ญชาติ-สุทธิ)ศาลชั้นต้น - นายฮวด ไวทยีศาลอุทธรณ์ - พระวรวุฒิวินิจฉัยแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลศรีราชา อำเภอศรีราชา จังหวัดชลบุรี ให้แก่เทศบาลตำบลศรีราชา จังหวัดชลบุรี พ.ศ. 2510พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลศรีราชา อำเภอศรีราชา จังหวัดชลบุรี ให้แก่เทศบาลตำบลศรีราชา จังหวัดชลบุรี พ.ศ. ๒๕๑๐ภูมิพลอดุลยเดช ป.ร. ให้ไว้ ณ วันที่ ๒๐ พฤศจิกายน พ.ศ. ๒๕๑๐ เป็นปีที่ ๒๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลศรีราชา อำเภอศรีราชา จังหวัดชลบุรี ให้แก่เทศบาลตำบลศรีราชา จังหวัดชลบุรี เพื่อแลกเปลี่ยนกับที่ดินของเทศบาลตำบลศรีราชา จังหวัดชลบุรีจึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลศรีราชา อำเภอศรีราชา จังหวัดชลบุรี ให้แก่เทศบาลตำบลศรีราชา จังหวัดชลบุรี พ.ศ. ๒๕๑๐"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลศรีราชา อำเภอศรีราชา จังหวัดชลบุรี เนื้อที่ประมาณ ๒ งาน ๖๒ ตารางวา ภายในแนวเขตตามแผนที่ท้ายพระราชบัญญัตินี้ ให้แก่เทศบาลตำบลศรีราชา จังหวัดชลบุรีมาตรา 4 มาตรา ๔ ให้รัฐมนตรีว่าการกระทรวงการคลังรักษาการตามพระราชบัญญัตินี้ผู้รับสนองพระบรมราชโองการ จอมพล ถนอม กิตติขจร นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ ที่ดินโฉนดที่ ๓๐๖๗ และโฉนดที่ ๓๐๗๙ เนื้อที่ประมาณ ๒ งาน ๖๒ ตารางวา ซึ่งเป็นที่ตั้งที่ทำการไปรษณีย์โทรเลขศรีราชาล้ำออกมาในแนวถนนเจิมจอมพล ทำให้คับแคบขาดความสวยงามและเป็นอันตรายต่อการจราจร เทศบาลตำบลศรีราชา จังหวัดชลบุรีจึงได้ตกลงกับกระทรวงการคลังแลกเปลี่ยนที่ดินของเทศบาล โฉนดที่ ๘๙๒ เนื้อที่ประมาณ ๑ ไร่ ๑ งาน ให้ใช้เป็นที่ตั้งที่ทำการไปรษณีย์โทรเลขศรีราชา ส่วนที่ดินที่ได้รับแลกไปจะนำไปขยายและปรับปรุงถนนให้เป็นระเบียบเรียบร้อยสวยงามเพื่อประโยชน์แก่ส่วนรวม และเทศบาลตำบลศรีราชา จังหวัดชลบุรีได้โอนที่ดินให้แก่กระทรวงการคลังแล้ว จึงตราพระราชบัญญัตินี้ขึ้น